Nafarroako Parlamentuko Mahaiak, 2022ko irailaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Izquierda-Ezkerra talde parlamentario mistoak laneko arriskuen prebentzioaren arloko politika orokorrari buruz aurkezturiko interpelazioa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2022ko irailaren 19an

Jarduneko lehendakaria: María Inmaculada Jurío Macaya

INTERPELAZIOAREN TESTUA

Izquierda-Ezkerra talde parlamentario mistoaren eledun Marisa De Simón Caballero andreak, Legebiltzarreko Erregelamenduan ezarritakoaren babesean, honako interpelazio hau aurkezten du, hurrengo kontroleko Osoko Bilkuraren gai-zerrendan sar dadin.

Nafarroako Foru Komunitateko istripu kopuruak oso kezkagarria izaten jarraitzen du, autonomia erkidego okerrenetakoa da lan istripuen kopuruari begiratuz gero.

Intzidentzia-tasa 10.000 langileko 312,7 laneko istripukoa izan da urtearen lehen erdian, estatuko batez bestekoa baino 76,2 puntu gehiago.

Nafarroako estatuko batez besteko istripu kopurua gainditzen du sektore guztietan, eta bereziki kezkagarria da eraikuntzaren sektoreko intzidentzia-tasa, 10.000 langileko 665 istripukoa baita.

Zenbaki absolututan, 2022ko urtarrila eta ekaina artean 6.016 istripu izan dira in itinere eta laneko jardunaldian, iazko tarte berean baino % 13;44 gehiago.

Nafarroako istripu kopuruaren datuen arabera, 2022ko urtarriletik uztailera bitarte14 pertsona hil ziren lan istripu baten ondorioz, iazko kopuru bera. Istripu larriak 56 izan ziren, iazko 61 kasuen aldean.

Uztailean izandako lan istripuen ondorioz 5 pertsona hil ziren eta 3 larriki zauritu.

Horregatik guztiagatik, Izquierda-Ezkerra talde parlamentario mistoak, Nafarroako “datu txar-txarrak” ikusita, lan-istripuen tasa jaiste aldera laneko arriskuen prebentzioaren arloan darabilen politika orokorrari buruzko interpelazio hau aurkezten dio Nafarroako Gobernuari.

Agerikoa da egoerak ez duela hobera egiten, eta horregatik guztiagatik, Izquierda-Ezkerra talde parlamentario mistoak, Nafarroako “datu txar-txarrak” ikusita, lan-istripuen tasa jaiste aldera laneko arriskuen prebentzioaren arloan darabilen politika orokorrari buruzko interpelazio hau aurkezten dio Nafarroako Gobernuari.

• Istripu kopuru altua eragiten duten arrazoien azterketa eta lan prekarietatearekin duen lotura.

• Lan arriskuak eta laneko istripuak prebenitzeko eta murrizteko neurri zehatzak.

• Lan ikuskaritzaren, Nafarroako administrazio publikoen (osasuna, garapen ekonomiko eta enpresariala...), enpresen, sindikatuen, Lan Osasunaren Institutuaren eta langileen ekarpena istripuen prebentzioari eta laneko arriskuen murrizketari dagokienez.

Iruñean, 2022ko irailaren 13an

Foru parlamentaria: Marisa de Simón Caballero